

**Қазақстан Республикасы Президентiнің 2003 жылғы 13 қыркүйектегі N 1189 Жарлығын iске асыру жөнiндегi шаралар туралы**

Қазақстан Республикасы Премьер-Министрінің 2003 жылғы 15 қыркүйектегі N 219-ө өкімі

      Қазақстан Республикасы Президентiнiң "Қазақстан Республикасының мемлекеттiк басқару жүйесiн одан әрi жетілдiру туралы" 2003 жылғы 13 қыркүйектегi N 1189 Жарлығын (бұдан әрі - Жарлық) iске асыру мақсатында:

      1. Қайта ұйымдастырылған мемлекеттік орган қолданыстағы заңнамаға сәйкес қайта ұйымдастыру рәсiмдерiн қамтамасыз етсiн.

      2. Қазақстан Республикасының Мәдениет министрлiгi және Қазақстан Республикасының Ақпарат министрлiгi бiр апта мерзiмде:   
      Қазақстан Республикасының Экономика және бюджеттiк жоспарлау министрлігімен бiрлесiп, Қазақстан Республикасының Үкiметiне белгiленген тәртiппен тиiстi мемлекеттiк органдардың, олардың ведомстволары мен аумақтық органдарының штат саны лимиттерiн бекiту туралы қаулының жобасын енгiзсiн;   
      Қазақстан Республикасының Үкiметiне белгiленген тәртiппен тиiстi мемлекеттiк органдар туралы ережелердi бекіту туралы қаулылардың жобаларын енгiзсiн;   
      Қазақстан Республикасының Үкiметiне қолданыстағы нормативтiк құқықтық кесiмдердi Жарлыққа сәйкес келтiру жөнiнде ұсыныстар енгiзсiн;   
      Жарлықты iске асыру үшiн қажеттi өзге де шаралар қабылдасын.

      3. Осы өкімнің орындалуын бақылау Қазақстан Республикасы Премьер-Министрінің Кеңсесіне жүктелсін.

*Премьер-Министр*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК